அவளைப் பொறுத்தவரை, கைலாசம் பிள்ளை என்றொரு பிறவியே இல்லாத மாதிரி, அப்படி ஒருவருக்குத் தான் வாழ்க்கைப் படாதது மாதிரி நடந்து கொண்டாள். அவருடன், யாருடனும் அவள் ஒரு வார்த்தை பேசுவதில்லை.  மகனும் மருமகளும் துருவித் துருவி அவளை விசாரித்தனர்.  - மௌனந்தான்.  கிழவர்? - அவர் வாயைத் திறந்து என்னவென்று சொல்லுவார்?  - மௌனம்தான்.  அன்று இரவு விஜயா கேட்டாள்:  "பாட்டி! நீ தாத்தாவோட 'டூ' வா?..."  - அவள் ஒன்றும் பேசவில்லை. 